Verdeturi, zarzavaturi, fructe:
- iarba verde
- fan
- morcovi, impreuna cu frunzele
- castraveti
- marar
- patrunjel
- gulii, impreuna cu frunzele
- ardei gras
- sfecla furajera, impreuna cu frunzele
- rosii
- conopida
- salata verde
- spanac
- varza
- dovleac
- dovlecel
- sparanghel
- mazare frageda in pastaie
- napi
- andive
- sfecla rosie
- frunza de telina
- frunza de ridichi
- frunza de cicoare
- mere
- cirese
- piersici
- struguri
- prune
- mandarine
- portocale
- banane
- kiwi
- pepene

Conopida, gulia, broccoli si varza se va da numai in cantitati mici, deoarece ii  provoaca balonare. La fel, si frunza de ridichi se va da doar in cantitati mici.

Frunza de telina se va da putin cate putin, pornind cu o cantitate mica. Nu-i dati tulpina telinii, deoarece este greu de digerat.

Nu trebuie exagerat cu salata verde, deoarece in cantitati mari afecteaza rinichii. 

Fructele se vor da fara samburi.
Nu trebuie date:
- alimente iuti, ceapa, usturoi, etc.
- cartof
- hrana pentru iepuri din comert
- carne
- dulciuri
- grasimi

Porcusorii NU sunt animale granivore, alimentatia lor nu este bazata pe seminte, ci pe fan, verdeturi, zarzavaturi, fructe.

Gherutele trebuiesc taiate regulat. Pepe sta foarte cuminte cand efectuez aceasta operatiune. Taierea ghearelor o fac cu o unghera obisnuita.

Atentie la vene, cand tai gherutele porcusorului!

Cu cat cusca este mai mare, cu atat este mai bine. In functie de numarul de porcusori care locuiesc in cusca, dimensiunile minime sunt:

1-2 porcusori >= 0,7 mp
3 porcusori >= 1 mp
4 porcusori >= 1,2 mp
In general porcusorii sunt renumiti pentru lipsa de agresivitate. De multe ori Pepe m-a "ciugulit " de deget, dar azi m-a muscat, sunt convins, fara sa vrea. Il tineam in mana de ceva timp, si ma indreptam cu el spre cusca, pentru a-i da drumul acolo. Probabil asta vroia si el, si mi-a indicat asta printr-o ciugulire, dar din nefericire m-a apucat de deget cam tare. Asa ca fiti atenti!

Stire din Jurnalul National:

David Feldscott, un tanar de 19 ani din Chicago, a scapat de puscarie dupa ce a parasutat la propriu un porcusor de Guineea. Tanarul se afla in caminul studentesc si a decis, impreuna cu cativa prieteni, sa faca un experiment. Asa ca au legat porcusorul cu o parasuta confectionata ad-hoc si i-au dat drumul de la etajul 8. Porcusorul n-a atins solul, oprindu-se intre crengile unui copac. Acesta a fost salvat de reprezentanti de la Protectia Animalelor, iar Feldscott a platit o amenda in valoare de 500 de dolari. De fapt, acesta a fost si norocul lui, judecatorul care se ocupa de caz absolvindu-l de vina, tocmai pentru ca tanarul platise deja.

http://www.porcusor.3xforum.ro/
Comportamentul porcusorilor de Guineea

In natura porcusorii de Guineea traiesc in grupuri de cate 5-10 indivizi, aceasta forma de viata este avantajoasa pentru ei, avand o mai mare sansa de supravietuire in salbaticie.
In genele acestor mici mamifere dragalase a ramas intiparit instinctul sociabil, varianta domestica prefera si ea viata in grup. Daca vrem ca porcusorul nostru sa se simta bine, sa-i oferim un prieten. Se vehiculeaza ideea ca porcusorii se pot imblanzi mai usor daca traiesc singuri, ei se simt bine si fara partener - cine afirma acestea, probabil pune interesul lui inaintea interesului vietuitoarei preferate. Pana si porcusorii tinuti in custi separate, dar asezate in imediata vecinatate se simt mai bine decat cei singuratici, deoarece pot simti mirosul si pot auzi sunetele partenerului (partenerilor) - fiind animale sociabile, la acestea este importanta mentinerea contactului olfactiv si auditiv cu specia proprie. Decizia este a noastra. Putem avea un singur porcusor, aceasta optiune fiind potrivita doar pentru noi, sau putem avea doi sau mai multi porcusori, oferindu-le in acest fel o viata mai buna.
Fiecare porcusor are o personalitate distincta, unii se imprietenesc mai usor, altii mai greu, preferintele lor fiind individualizate. Nu (atunci) devine mai bland, daca il tinem singur. Traind cu sau fara un alt porcusor, el are nevoie de o perioada de acomodare in care invata sa nu-i fie frica de noi, pentru a se obisnui cu prezenta noastra. 
	



	Daca ne ocupam cu el, daca il luam mai des in brate, il ademenim cu diferite mici recompense (o felie de castravete sau un alt aliment preferat), il hranim uneori in poale vorbind des cu el, incet-incet se va imblanzi si nu se va mai speria la manipulare. Ne va recunoaste vocea, simtind mirosul pielii noastre se va linisti, si cu mormaitul lui specific ne va arata afectiunea. 


De fiecare data, cand ne apropiem de cusca, sa-i adresam cateva cuvinte – este bine sa ne auda vocea inainte de a fi scos - in asa fel el nu se va speria. Porcusorul are un simt al auzului bine dezvoltat, ne poate recunoaste chiar si dupa felul cum pasim (deosebind pasii nostri de ai altora). 
Important! Porcusorul vom scoate din cusca cu ajutorul ambelor maini, il vom ridica avand o mana la nivelul partii posterioare a porcusorului, iar cu cealalta il vom prinde pe la nivelul toracei.
De ce este avantajos sa avem doi sau mai multi porcusori? Cateva argumente:
               Relatia reciproca (interactiunea) are un efect pozitiv asupra sanatatii lor, se pot mirosi reciproc, cu sunetele lor specifice pot comunica unul cu altul avand un limbaj propriu exprimat si cu ajutorul diferitelor miscari ale corpului. Toate acestea intensifica starea lor emotionala;
               In general au un apetit mai bun, un regim alimentar mai echilibrat. Daca unul dintre ei consuma un aliment care celalalt nu a consumat pana la acea data, exemplul in general va fi urmat (este o strategie buna la introducerea unei noi alimente, au un efect benefic asupra celor „mofturosi”);
               Se joaca, la plimbarile comune se urmaresc, se simt mult mai bine, sar, se ascund si se cauta reciproc etc.;
In grup domneste o ierarhie puternica. Un singur porcusor mascul (matur din punct de vedere sexual) domina un grup de femele, el conduce haremul. Femelele din grup traiesc dupa un sistem de subordonare a rangurilor, puterilor intre ele. Cea dominanta va fi prima dintre femele la alegerea hranei, a locului preferat etc., urmatoarea este subordonata primei, dar este superioara celorlalte s.a.m.d. Aceasta relatie nu este permanenta, ea oricand se poate schimba, de ex. femelele gestante si cele care au pui, devin "dominante" (chiar daca erau subordonate in trecut), ele dobandesc aceasta comportare tocmai datorita instinctului matern. 

Mai rar, se poate intampla ca doua femele puternic dominante/agresive sa nu se impace, sa se bata. In salbaticie in aceste cazuri masculul intervine si datorita acestei interventii conflictul dintre femele este aplanat.  
Daca in captivitate doua femele nu se inteleg, sa-i urmarim cu atentie - daca se cearta incontinuu, ele trebuie separate. In cazul in care femela de un rang mai superior hartuieste, deranjeaza intr-una (permanent) o femela de un rang inferior, cu aceasta atitudine va tine sub stres si celelalte femele din grup, aceasta stare de tensiune are un efect negativ asupra sanatatii celor din cusca, din aceasta cauza femela respectiva se va scoate si se va aseza intr-o alta cusca.  
In salbaticie fiecare membru se simte raspunzator pentru puii din grup, puii sunt ocrotiti si ingrijiti de oricare membru si in captivitate. Daca o femela nu poate alapta un pui, puiul va fi acceptat si de catre o alta femela care alapteaza, cea din urma devenind mama surogata chiar si in cazul unui pui orfan. Daca un pui se rataceste, se simte singur sau tipa, unul dintre adulti ii vine imediat in ajutor, puiul fiind condus catre mama sau ingrijit de oricare membru al grupului. Datorita acestei comportari devine extrem de usoara combinarea (tinerea in aceeasi cusca) a unui porcusor adult cu un pui, ei se vor imprieteni foarte usor (repede).
In natura masculul tanar isi alege femelele si formeaza un nou grup. In captivitate (daca proprietarul nu separa masculii) ei se vor bate in prezenta femelei(-lelor). Masculul invins nu va avea sperante nici in cazul in care masculul alfa il va lasa in viata, deoarece va fi tinut mereu in stare de tensiune, masculul conducator ii va limita accesul la hrana si apa, condamnandu-l incet la pierire. Din aceasta cauza nu se va tine niciodata doi sau mai multi masculi impreuna cu femele!
Masculii au un puternic instinct sexual, ei vor incerca sa curteze (sa monteze) chiar si puiul mascul recent introdus. In primele ore masculul matur poate hartui - in adevaratul sens al cuvantului - partenerul (in special pe cel care a fost recent intarcat/adus dintr-un mediu unde era cu mama, surori si/sau alte femele). Dupa putin timp (cateva ore) insa aceasta atitudine dispare. Mai rar, in cazuri mai speciale, se poate intampla ca masculul sa fie prea insistent, prea agresiv, si prin comportarea lui sa streseze intens puiul. In acest caz pentru cateva ore sau pentru o zi ei vor fi separati (de preferat intr-o cusca comuna, despartita cu o gratie la mijloc, sau in custi separate, unul langa altul), si ulterior (initial pe un teren neutru) reuniti. 

In cazul in care vrem sa tinem mai multi masculi maturi impreuna, le vom asigura un spatiu mai mare, fiecare avand un loc propriu  de odihna (casuta) si hrana suficienta, pentru a nu se bate intre ei. Femela(-le) nu vom introduce niciodata intre ei, prezenta (mirosul) femelelor va dezbina coexistenta pasnica intre masculi. 
Important! Daca vrem sa tinem doi sau mai multi masculi impreuna, nu vom introduce femela(-le) nici macar intre masculii castrati. Castrarea in acest caz nu poate fi o solutie, deoarece nu va schimba comportarea lor. In prezenta femelei(-lelor) masculii se vor bate intre ei, chiar daca unul (sau mai multi) dintre ei este (sunt) castrat(i). 

Informatii utile:
-         Daca avem deja un porcusor in casa, cel nou adus este recomandat sa tinem in carantina, in asa fel vom putea preintampina o eventuala imbolnavire.
-         Daca porcusorul nostru a trait singur si vrem sa-i oferim un prieten, este important ca prima data sa se cunoasca pe un teren neutru (!), intr-un mediu fara zgomot (linistit). Sa ii urmarim cu atentie, daca unul dintre ei este prea timid (sau celalalt este agresiv), sa-i asezam intr-un loc (de ex. pe o canapea acoperita cu prosop sau patura), unde cel timid se va simti in siguranta (va putea fugi la noi), in asa fel va face mai usor cunostinta cu noul partener. Daca se cunosc in imediata apropiere a noastra, sa ramanem neobservati. Sa intervenim doar in cazul in care vor sa se bata.
-         Unii porcusori primesc cu o imensa bucurie partenerul, altii sunt mai pasnici, mai linistiti. Intre masculi (uneori si intre femele) va incepe un „dans” pentru stabilirea dominantei. Acest dans este de fapt o alergare, ei se invartesc unul in jurul celuilalt, se miros reciproc, scot niste sunete asemanatoare barcii cu motor, fiecare va incearca sa ajunga pe spatele celuilalt. In cele din urma va fi stabilit ordinea ierarhica, cel care va avea acces neconditionat in spatele celuilalt, acela va domina partenerul. Combinatia a doi porcusori maturi poate fi nepotrivita (una sau mai multe femele nu pot fi introduse niciodata intre ei). Daca clampanesc dintii, intaresc corpul, scot sunete suieratoare, isi arata dintii – acestea sunt semne de avertizare, ei avand intentia de a se bate. Daca vor sa se muste, vom pune intr-un pulverizator putina apa, si brusc (cu scopul de a-l surprinde) vom stropi putin fata celui agresiv rastind cu voce ridicata cateva cuvinte. In apa putem pune si putin lichid usor mirositor (de ex. ulei de levantica), mirosul acestuia ramane pe blana porcusorului, in asa fel el nu va simti mirosul partenerului (mirosul adversarului il irita), si va fi preocupat de curatirea si uscarea blanii. Aceasta metoda se poate aplica si la femele, daca ele se bat. In cazul in care metoda nu da rezultate, partenerul agresiv se va aseza intr-o cusca separata. Daca este nervos, inainte de a-l prinde, il vom acoperi cu un prosop - in acest fel el nu ne va putea musca nici macar intamplator. 
-         Daca in grup introducem un nou porcusor, relatiile dintre membri vor fi din nou evaluate. In perioada initiala ei vor stabili din nou ordinea ierarhica. Dupa stabilirea rangurilor membri isi vor continua viata dupa cotidianul obisnuit. 
-         La o combinatie de doi masculi - daca avem posibilitatea de a cunoaste personalitatea lor - pe langa un porcusor dominant vom pune/aseza un porcusor mai putin dominant (unul care prefera sa fie subordonat).
-         La combinatii de acelasi gen: daca avem doi pui, sau un pui si un adult, poate ca in viitor, in perioada adolescentei, la varsta de 3-5 luni (sau mai tarziu) cel de rang inferior va cauta sa castige pozitia superioara, certandu-se cu partenerul. Daca cearta ia amploare, daca devin prea agresivi, pentru o perioada mai scurta (sau - dupa caz - mai lunga) cei doi vor fi separati .
-         Daca avem un mascul si o femela, si am dori ca femela sa se odihneasca o perioada inainte de a fi din nou (sau pentru a nu mai fi) gestanta, o solutie buna va fi separarea lor in asa fel, ca masculul sa ramana langa ea, dar intr-o cusca separata. Cei doi vor putea ramane chiar si in aceeasi cusca (spatioasa!) daca aceasta este despartita cu o gratie la mijloc. In asa fel porcusorii nu vor fi singuri.
-          Daca este in cusca separata, si porcusorul mascul agresiv poate ramane in apropierea celorlalti porcusori masculi - pentru a nu fi izolat. Deoarece scopul nostru este integrarea lui in grup, cateodata pentru un scurt timp il vom scoate din cusca, si sub stricta supraveghere il vom aseza langa ceilalti porcusori, atunci cand acestia sunt scosi la plimbare pe un teren mai mare (de ex. pe podea). Daca intre timp atitudinea lui fata de ceilalti se va schimba in sens pozitiv, il vom putea lasa in grup.
-          Daca avem posibilitatea, vom aseza porcusorii mai putin sociabili (cei care - chiar si dupa o intalnire pe un teren neutru - se imprietenesc mai greu) intr-o cusca spatioasa, despartita cu o gratie comuna la mijloc. Se vor imprieteni mai usor, daca pe ambele parti ale custii vom pune prosoape mici (pe care se aseaza porcusorii), dupa o perioada schimband prosoapele intre cele doua parti, sau vom schimba zilnic (eventual la fiecare a doua zi) locul porcusorilor in asa fel, ca cel (cei) de pe o parte a custii sa treaca pe cealalta parte, pentru a se obisnui cu mirosul celuilalt (celorlalti) porcusor(i). Vom supraveghea periodic comportarea lor, si daca vom constata faptul ca cei doi porcusori (sau cele doua grupuri) pot fi pusi impreuna, gratiile vor putea fi demontate. Sa nu uitam! Niciodata (deci nici in acest caz) nu vom aseza doi sau mai multi masculi impreuna cu una sau mai multe femele.
-          Hrana limitata, spatiul neadecvat (mic si strans) destabileste ierarhia dintre animale, membri grupului devin agresivi. Este foarte important ca porcusorii sa primeasca hrana suficienta si spatiul lor sa fie corespunzator.
Sunete de porcusori de Guineea:
Zbarnaie, baraie (scoate sunete asemanatoare barcii cu motor) - Acest sunet auzim atat la masculi, cat si la femele, si este folosit in diferite situatii: starnire, excitare, salutare, expresie a dominantei etc.  
-         Masculul starneste interesul femelei (fiind semnul instinctului sexual) leganand si tarand partea dorsala a corpului, insemnand locul cu un miros specific (excretat de doua glande situate in sacul perineal). 
-         Cu acest sunet femela semnaleaza catre mascul dorinta de imperechere.
-         Femela de rang inferior (de multe ori aplecandu-si capul) in asa fel exprima intentia pasnica, dorinta de a se imprieteni cu femela de rang superior. 
-         In cazul porcusorilor de acelasi gen este auzit ca expresie a dominantei. In scara ierarhica pozitie superioara va ocupa individul care dupa anumite alergari (urmariri, invartiri de jur imprejur, miscari si leganari corporale, repetate incercari de a avea acces in spatele celuilalt etc.) va putea domina partenerul, celalalt subordonandu-se lui. 
Zbarnaie scurt - Sunet de atentionare, avertizare, replica la auzirea unor zgomote neagreate, neplacute lui. Acest sunet va scoate si la o mangaiere necorespunzatoare, la o atingere intr-un loc in care nu-i place sa fie atins etc. Cu o zbarnaiala scurta si accentuata femela isi atentioneaza si/sau isi mustruluieste puii.
Tipa - Sunet al foamei, singuratatii, durerii, fricii. Datorita convietuirii cu omul porcusorul a dobandit un reflex conditionat. Auzind zgomotul precedat de servirea hranei (zgomotul pungii de nailon, al deschiderii frigiderului, sosirea stapanului etc.) porcusorul scoate un tipat ascutitor, nerabdator (de multe ori chiar si atunci, cand nu ii este foame ). Cu un tipat plangator isi exprima singuratatea, deprimarea. Daca se sperie sau ii este frica (intra in panica), tipa cu spaima. 
Mormaie, grohaie domol - isi exprima multumirea. Acest sunet reda o stare de confort, porcusorul mormaie la mangaiere. Cand se deplaseaza, se plimba cu celalalt (ceilalti) porcusor(i), grohaitul domol exprima starea generala buna,  este un semn al bunei dispozitii. 

Grohaie scurt si relaxat - sunetul puilor mici, sunetul femelelor care alapteaza.
Interesant: Sunetul puilor este caracteristic, de multe ori imperceptibil pentru urechea noastra, deoarece ei comunica cu mama lor cu sunete cu frecventa mai ridicata (folosesc ultrasunete).
Suiera, clampaneste dintii, sasaie amenintator - exprima antipatia, mania, agresivitatea. Clampanitul dintilor este un semn de rau augur, semnaleaza intentia de bataie, cearta. In forma moderata cel de rang superior in acest fel pune la punct porcusorul de rang inferior. 
Piuie ascutitor - Este un sunet care s-a auzit relativ rar, de cele mai multe ori noaptea tarziu sau dimineata devreme, si putem intalni atat la masculi, cat si la femele. La inceput piuitul este lent, apoi treptat se intensifica, si devine ritmic, ascutit. Porcusorul sta intr-un loc, si parca ar intra in transa. Acest sunet deranjant, aproape enervant nu a fost auzit de multi stapani. Nu fiecare porcusor piuie, dar exista si indivizi care „ciripesc” mai frecvent. Nu se cunoaste exact, ce anume declanseaza acest comportament. Cei mai multi oameni afirma ca acest sunet asemanator cu al unei pasari s-a auzit la porcusorii care si-au pierdut colegul(-ii), partenerul(-ii), sau dintr-un motiv anume erau stresati (suparati, nervosi, speriati). Porcusorul meu, Willancs a emis acest sunet (chiar de mai multe ori *) atunci cand in perioada fertila a femelei el a fost mutat intr-o alta incapere, deoarece baraia, zbarnaia intens in cusca de langa femela (el fiind periodic separat de femela atunci cand aceasta era in estru, pentru a preintampina o eventuala gestatie nedorita). Din cauza piuitului repetat si suparator el a fost adus langa femela, cusca lui fiind pusa langa a ei, pentru a alege varianta mai putin suparatoare (deoarece baraitul, zbarnaitul s-a dovedit a fi mai usor de suportat, decat piuitul ascutitor :-). 
* Cu o alta ocazie, si de aceasta data dimineata devreme, acest ciripit a fost auzit si de catre un pui care era cu mama si fratii sai. Puiul emitea acest sunet ca un raspuns la cel al tatalui aflat in cealalta incapere. 
Porcusorii reactioneaza diferit la acest sunet. Cei mai multi incremenesc, stau in liniste si asculta, temporar isi intrerup activitatea desfasurata (plimbare, scormoneala, hranire etc.) si brusc tac, eventual - mai rar - raspund cu piuit, sau cauta un loc mai protejat, miros prin aer, dar exista si indivizi care la perceperea sunetului manifesta indiferenta. 

Ce anume declanseaza acest comportament neobisnuit, ce stimul indeamna unii indivizi ai acestor animale sociale sa piuie? Nimeni nu stie cu siguranta. Dupa studierea, analizarea mai multor cazuri descrise/povestite tind sa cred (presupun) ca acest comportament este un instinct care la porcusorii domesticiti e prezent intr-o stare (doar) latenta, fiind mai puternic manifestat la cei care traiesc in salbaticie, si are ca scop cautarea de partener, respectiv grup (dor de partener, respectiv grup), reintregirea grupului (in cazul celor imprastiati), si/sau marcarea verbala a teritoriului (la masculul alfa). 
	Daca vrei sa auzi sunete de porcusori de Guineea, click aici.
O noua pagina cu sunete si imagini video: aici.
Piuit de porcusor (1): Guinea pig chirp (wav - 104 KB)
Piuit de porcusor (2): Nina Chirping (mp3 - 423 KB)
Piuit de porcusor (3): Ken's chirping (mp3 - 548 KB)

Feromoni, mirosuri
   Dintre vertebrate mamiferele au cel mai dezvoltat simt olfactiv. Pe langa hranire mirosul are un rol important si in comportamentul social si de reproducere a animalelor. Membri aceleiasi specii sunt capabili de receptionarea/emiterea unor substante, numite feromoni. Acesti mediatori chimici sunt de fapt hormoni secretati de glande, cu ajutorul lor porcusorii transmit informatii (mesaje) celorlalti membri ai grupului.
* * *
    Comunicatia feromonala la porcusori:
   - In perioada alaptarii pe corpul femelei se produc feromoni materni, puii percep aceste molecule si cauta mamelonul.
   - Aprox. la varsta de 3 saptamani in corpul puiului (puilor) vor incepe sa se produca hormoni, acesti feromoni vor fi receptionati de catre mama pe cale olfactiva, treptat ea va sista alaptarea puilor.
   - Inainte de ovulatie in urina femelei vor aparea substante care vor atrage masculul. Feromonul sexual are rolul de a coordona comportamentul de reproducere a animalelor, masculul va mirosi urina si se va excita. In perioada de estru postura de lordoza a femelei indica dorinta de imperechere.
   - Masculul matur din punct de vedere sexual va marca teritoriul si partenerul (-ii) cu ajutorul glandei supracaudale, a celor doua glande anale si a urinei. Aceasta comportare ii asigura statutul social in cadrul acelui grup.
   - In prezenta masculului dominant cel subordonat nu va mai emite feromon caracteristic masculin, el se va comporta asemanator unei femele, tocmai pentru a preveni atacurile celui de rang superior. Datorita acestei comportari va reusi sa pacaleasca partenerul, "seful" va incepe sa-l "curteze" (numai in cazul in care nu exista femela/femele in apropiere - in prezenta femelei in estru masculii se vor bate!).
   - Porcusorii care traiesc intr-un grup, se recunosc intre ei prin mirosul "cuibului", fiecare grup avand un miros specific. Porcusorul strain - datorita lipsei acestui miros - va fi usor depistat de catre membri grupului.
   - Masculul matur al grupului se poate schimba cu un alt mascul matur (in cazul in care situatia o cere), femelele vor accepta noul mascul fara probleme. 
* * *
   Mirosul urinei rozatoarelor contin informatii (chimice) despre specia, sexul, starea (estru, maternitate), statutul (dominanta) si identitatea individuala a fiecarui animal (sursa: Brown and Schellinck 1992).
Porcusorii comunica si cu ajutorul corpului. 
Ei stabilesc contact si prin miros, atingandu-si reciproc nasul. La femele, porcusorul dominant isi tine nasul mai sus (uneori clampaneste amenintator dintii), in asa fel aratandu-si superioritatea fata de femela de rang inferior. 
Daca femela „isi arata coltii”, prin acest gest respinge masculul (refuza avansurile acestuia). In general (si la masculi, si la femele) este o intentie de amenintare.

Daca femela apuca brusc puiul la nivelul gatului, ciupeste si trage usor blana acestuia, gestul fiind insotit si de un sunet scurt zbarnaitor, acesta este o mustrare. In asemenea cazuri puiul intotdeauna stie (intelege), ca nu s-a comportat bine. 
Puii sunt foarte jucausi, ei isi exprima buna dispozitie prin diferitele alergari, sarituri in aer. Ei sar in sus ca floricelele de porumb (de catre englezi sunt denumite sarituri „pop-corn”), isi pot schimba directia in aer (chiar si 180o),  aterizand intr-o alta pozitie. Buna dispozitie este des receptata si de mama lor, sarind, fugind si ea impreuna cu puii ei. 
Porcusorii de Guineea necesita miscarea. Ei se vor plimba cu mare placere si in afara custii. Pe un teren mai mare (podea) alearga bucurosi, se joaca „de-a prinselea”, se opresc brusc, apoi sar schimband repede directia etc. Aceasta comportare este o dovada a sanatatii si a bunei conditii a porcusorilor, fiind cea mai  frumoasa recompensa data stapanului. 
In salbaticie la animalele erbivore sprinteneala este o insusire salvatoare. Singura arma a lor fata de animalele pradatoare va fi doar fuga, schimbarea brusca a directiei, evadarea (refugierea) rapida. Ca fapt interesant se poate aminti: in salbaticie, in timp ce se hranesc, unul dintre membri grupului se va simti raspunzator pentru siguranta celor din grup. Cel care „este de serviciu” pazeste grupul, atentionand membri la cel mai mic semn de primejdie.
http://www.gemon.ro/comportament.htm#neutru
